stanford-oval/wikipedia huggingface dataset:
Jack Sparrow
Elämäntarina > Salazar's Revenge

Viidennen elokuvan, Pirates of the Caribbean: Salazar's Revengen, alussa Jack on suunnitellut pankkiryöstön. Jack herää pankinjohtajan vaimon kanssa pankkiholvin sisältä, kun holvin ovi avataan. Kun Jack aloittaa paikalle saapuneiden sotilaiden puhuttamisen, on muu Jackin miehistö pannut suunnitelman täytäntöön. He vetävät hevosilla ensin pankkiholvin, ja sen seinään juuttumisen jälkeen koko pankin mukaansa pitkin kaupungin katuja.
Sotilaiden lähdettyä perään Jack ratsastaa pankilla pitkin kaupunkia. Pankki osuu siltaan ja hajoaa jättäessään hevosten vedettäväksi vain itse kassakaapin. Jack kuitenkin putoaa hötäkässä ja kävelee suoraan kapakkaan. Kapakassa hän tekee elämänsä pahimman virheen (tai ainakin yhden monista) vaihtaessaan kompassinsa rommipulloon. Tämän seurauksena Jackin päälle lankeaa kirous, jonka mukaan Jackin pahin vihollinen on tulossa. Jack kuitenkin varastaa kompassin mukaansa, mutta on jo liian myöhäistä.
Paholaisen kolmioon kirottu kapteeni Armando Salazar on vapautunut ja on tulossa Jackin perään. Kun Jack saa monien käänteiden kautta laivansa Dying Gullin vesille, on Salazar jo matkalla kohti Jackiä. Jackillä on mukanaan povitaskussa Mustaparran kutistama Musta helmi. Hän vannoo saavansa sen ulos pullosta. Selviää, että Jackin ollessa nuori hän on matkustanut afrikkalaisen laivan mukana. Armando Salazar oli samaan aikaan tuhoamassa kaikkia merirosvoja koko maailmasta. Kun kaikki muut laivat oli tuhottu, hyppäsi Jack puikkoihin ja huusi Salazarille laivansa mastosta: "jos antaudut, annan sinun elää". Tästä suivaantuneena Salazar lähti Jackin perään, mutta Jack onnistui huijaamaan pienellä, ketterällä laivallaan Salazarin purjehtimaan isolla, kömpelöllä laivallaan suoraan Paholaisen kolmioon.
Jackin takia Salazar kirottiin miehistöineen jäämään Paholaisen kolmioon ikuisiksi ajoiksi. Takaisin nykyajassa Jack on yhteistyöllä Hector Barbossan kanssa päässyt myyttisen Poseidonin kolmikärjen luokse. Kolmikärjen avulla Jack voisi tappaa Salazarin lopullisesti. Kaikki ei kuitenkaan mene suunnitelmien mukaan. Viidennen osan viimeisessä taistelussa kolmikärki tuhoutuu ja kaikki meren kiroukset kumoutuvat. Näin ollen Salazar muuttuu takaisin ihmiseksi, mutta pahaksi onnekseen putoaa mereen ja hukkuu Barbossan takia, mikä johtaa siihen, että Hector Barbossa kuolee elokuvan lopussa. Elokuvasarjan viides osa loppuu Jackin osalta siihen, kun hän purjehtii Mustalla helmellä yhdessä perämiehensä Joshamee Gibbsin kanssa "kohti rakasta horisonttiaan".
Kirjat

Rob Kidd kirjoitti Jack Sparrow’n nuoruudesta 13 kirjaa, joista seitsemän on suomennettu.
Kirjat > Suomennetut

1. Myrsky nousee (The Coming Storm) 

2. Seireenien laulu (The Siren Song) 

3. Kohtalokas kamppailu (The Pirate Chase) 

4. Cortésin miekka (The Sword of Cortés) 

5. Pronssiaika (The Age of Bronze) 

6. Hopean hohde (Silver)

7. Kultainen kaupunki (City of Gold)
Kirjat > Suomentamattomat

8. The Timekeeper 

9. Dance of The Hours 

10. Sins of The Father 

11. Poseidon’s Peak 

12. Bold New Horizons 

13. The Tale of Billy Turner and Other Stories
Talio-periaate

Talio-periaate (lat. lex talionis) eli koston laki on oikeustieteellinen periaate, joka esiintyi ensi kerran muinaisessa Babyloniassa Hammurabin laissa. Samaa periaatetta on sovellettu myös niin raamatullisessa laissa, 1 Moos. 9:6 (”Joka ihmisen veren vuodattaa, hänen verensä on ihminen vuodattava”) kuin varhaisessa roomalaisessakin laissa. Sen mukaan rikollisen pitää saada samanlainen rangaistus kuin minkä hän on aiheuttanut uhrilleen. Tätä silmä silmästä -periaatetta on sovellettu vanhoissa kulttuureissa usein kirjaimellisesti.
Myöhemmin on kuitenkin katsottu että rangaistus on suurempi, sillä Suomessa esimerkiksi Matthias Calonius katsoi, että talio-periaatetta noudatettaessa käytetään suurempaa väkivaltaa kuin siihen johtaneissa rikoksissa. Perusteena on se, että tuomittu kokee henkistä kärsimystä ennen teloitusta.
Talio-periaate Hammurabin laissa

Hammurabin lain III luvussa (Kostamisoikeus), 196. pykälässä säädettiin: ”Jos joku puhkaisee vapaan miehen silmän, niin puhkaistakoon hänen silmänsä." Samaan tapaan lain 200 §:ssä sanottiin: "Jos hän lyö vertaiseltaan mieheltä hampaan, niin lyötäköön häneltä hammas." Vastaavanlaisia säännöksiä oli useita muistakin rikoksista, etenkin erityyppisistä väkivallanteoista mutta myös eräistä tuottamuksellisista vahingoista. Esimerkiksi jos rakennusmestari ei tehnyt taloa tarpeeksi lujaksi ja se luhistui aiheuttaen isännän kuoleman, oli rakennusmestari surmattava. Mutta jos tällöin kuolikin isännän poika, oli rakennusmestarin poika surmattava. Eräissä tapauksissa talio-periaatteen mukainen rangaistus oli kuitenkin korvattavissa sakoilla, etenkin jos rikos kohdistui puolivapaaseen henkilöön.
Talio-periaate Raamatussa

Sanonta "silmä silmästä, hammas hampaasta" on peräisin Vanhasta testamentista, jossa se esiintyy kolmeen kertaan. Joka kerta se muodostaa alkuosan rangaistusten luettelossa, joka ensimmäisen kerran esiintyessään toisessa Mooseksen kirjassa kuuluu seuraavasti:
»Jos ihmiset tappelevat keskenään ja samalla töytäisevät raskaana olevaa naista, niin että hän saa keskenmenon mutta hänelle ei aiheudu muuta vahinkoa, lyöjä maksakoon sakkoa sen mukaan, mitä naisen aviomies vaatii tai miten asia oikeudessa ratkaistaan. Mutta jos muuta vahinkoa tapahtuu, annettakoon henki hengestä, silmä silmästä, hammas hampaasta, käsi kädestä, jalka jalasta, palovamma palovammasta, haava haavasta, ruhje ruhjeesta.»
Sama sanonta toistuu kolmannessa  ja vielä viidennessä Mooseksen kirjassa. Viimeksi mainitun mukaan on talio-periaatteen mukaisesti rangaistava myös sitä, joka esitti jotakuta vastaan väärän syytöksen, jonka vuoksi tämä olisi voinut joutua aiheettomasti rangaistavaksi.
Talio-periaate Raamatussa > Talio-periaate Uudessa testamentissa

Uuden testamentin mukaan Jeesus sanoi Vuorisaarnassa: ”Te olette kuulleet sanottavan: ’silmä silmästä ja hammas hampaasta.’ Mutta minä sanon teille: Älkää tehkö pahalle vastarintaa, vaan jos joku lyö sinua oikealle poskelle, käännä hänelle vasenkin.” (Matt. 5:39)
Ted Kennedy

Ted Kennedy -nimisiä henkilöitä ovat:
Edward M. Kennedy (1932–2009), yhdysvaltalainen senaattori
Ted Kennedy (1925–2009), kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ted Kennedy”, voi hakea sivunnimihaulla, laajalla sivunnimihaulla tai tekstihaulla.
Tamia

| Tamia> Tamia Marilyn Washington-Hill |
| --- | --- |

Henkilötiedot
Syntynyt: 9. toukokuuta 1975 
Muusikko
Taiteilijanimi:  Tamia 
Tyylilajit:  nykyaikainen R&B, rap ja rhythm and blues 
Levy-yhtiöt:  Qwest Records, Elektra Records ja Def Jam Recordings 
Aiheesta muualla
www.tamiaworld.com
  [ Muokkaa Wikidatassa ] [ ohje ]  
Tamia (oik. Tamia Marilyn Washington-Hill, s. 9. toukokuuta 1975 Windsor, Ontario, Kanada) on kanadalainen R&B-laulaja.
Tamia lauloi 19-vuotiaana Quincy Jonesin kappaleella ”You Put A Move On My Heart”, jonka singlejulkaisu sai vuonna 1996 Grammy-ehdokkuuden. Tamian ensimmäinen albumi ilmestyi 1998.
Tamia lähti Atlantic Recordsilta vuonna 2005 ja julkaisi neljännen studioalbuminsa Between Friends itsenäisesti. Hän on soolourallaan sijoittunut useasti listoille ja ollut myös Grammy-ehdokkaana.
Tamia on naimisissa koripalloilija Grant Hillin kanssa. Hän ilmoitti vuonna 2005 sairastavansa MS-tautia.
Albumit

Tamia (1998)
A Nu Day (2000)
More (2004)
Between Friends (2006)
Beautiful Surprise (2012)
Aiheesta muualla

Viralliset sivut (englanniksi)
↑  (en) Internet Movie Database . Tieto on haettu Wikidatasta.
Jimm’s PC-Store

| Jimm’s PC-Store Oy |
| --- | --- |

Tunnuslause:  Sinä hyödyt siitä mitä Jimm’s tietää
Yritysmuoto:  osakeyhtiö
Perustettu:  9. huhtikuuta 2001 Salo
Perustaja:  Petri Yli-Talonen
Toimitusjohtaja:  Veli Nietula
Kotipaikka:  Turku
Toimiala:  tietokoneiden, oheislaitteiden ja ohjelmistojen vähittäiskauppa
Tuotteet:  tietotekniikka, komponentit, viihde-elektroniikka
Liikevaihto:   70,6 milj. euroa (2021)
Henkilöstö:  59
Emoyhtiö:  Caseking GmbH
Tytäryhtiöt:  Bulldog Netstore Oy
Omistaja:  Caseking GmbH
Kotisivu:  jimms.fi
Infobox OKVirheellinen NIMI-arvo: 
Jimm’s PC-Store Oy (lyhyesti Jimm’s) on suomalainen tietotekniikan ja viihde-elektroniikan jälleenmyyjä ja verkkokauppa, jonka omistaa saksalainen PC-komponenttien jälleenmyyjä Caseking. Verkkokaupan lisäksi yrityksellä on yksi noutopalvelumyymälä, joka sijaitsee Turussa.
Yrityksen liikevaihto oli huhtikuussa 2021 päättyneellä tilikaudella 70,6 miljoonaa euroa, ja sen palveluksessa oli 59 henkilöä.
Historia

Petri Yli-Talonen perusti Jimm’s PC-Storen vuonna 2001 Salossa. Kasvaneen verkkokaupan myötä toiminta siirtyi vuonna 2002 Turkuun ja vuonna 2005 yritys laajentui avaamalla myymälän Helsinkiin. Vuonna 2008 Salon Seudun Puhelin Oy (nykyinen Lounea Oy) osti yrityksen. Vuonna 2010 avattiin myymälä Tampereelle. Vuonna 2011 Helsingin ja Tampereen myymälät suljettiin yrityksen keskittyessä enemmän verkkokauppaan.
Jimm’s PC-Storen tuotevalikoima on vuosien varrella laajentunut alkuaikojen erikois- ja jäähdytyskomponenteista sekä esitestatuista komponenteista kodin viihde-elektroniikkaan.
Vuonna 2018 Lounea Oy ja Jimm’s PC-Store Oy:n silloinen toimitusjohtaja Antti Järvinen myivät yrityksen koko osakekannan saksalaiselle Casekingille.
Droonikaupat

Huhtikuussa 2024 uutisoitiin Jimm’s PC-Storen myyneen vuoden 2022 huhtikuusta lokakuuhun yli kahdella miljoonalla eurolla yhteensä 3 466 droonia venäläistaustaiselle Luminor Oy:lle. Suomen viranomaiset epäilevät droonien päätyneen Venäjän sotilaskäyttöön Venäjän ja Ukrainan väliseen sotaan. Itä-Uudenmaan käräjäoikeus ei löytänyt riittävää näyttöä, että ne olisi viety Venäjälle, ja bulvaanina toiminut yritys tuomittiin pelkästään muiden tarvikkeiden osalta puolustustarvikkeiden maastavientirikoksesta. Uutisen seurauksena muun muassa teknologiasivusto Io-tech, viestintätoimisto Visionist sekä e-urheiluorganisaatiot Ence ja Havu Gaming lopettivat yhteistyönsä Jimm’s PC-Storen kanssa.
Aiheesta muualla

Jimm’s PC-Store Oy:n viralliset kotisivut
Sähköinen asiointi

Sähköisellä asioinnilla (Electronic Services, e-Services) tarkoitetaan organisaation palvelujen käyttämistä tieto- ja viestintätekniikan keinoin. Sähköistä asiointia kehitettäessä kehitetään koko asiointiprosessia, joka muodostuu asiakkaan käyttöliittymästä palveluun sekä palvelun tuottamiseen liittyvistä prosesseista organisaatiossa (taustaprosessit). Asiakkaita voivat olla kansalaiset, yritykset ja viranomaiset.
Laissa sähköisestä asioinnista viranomaistoiminnassa (13/2003) sanotaan, että lakia sovelletaan mm. hallintoasian “sähköiseen vireillepanoon, käsittelyyn ja päätöksen tiedoksiantoon”. Tätä voidaan pitää sähköisen asioinnin suppeana määrittelynä.
Nykysuomen sanakirjan (WSOY 1978) mukaan asiointi tarkoittaa asioiden hoitamista tai toimittamista pankin tai muun vastaavan organisaation kanssa. Julkisen hallinnon piirissä asiointi on siis hallinnon asiakkaan omien asioiden hoitamista viranomaisen kanssa. Sähköinen asiointi on vaihtoehto perinteiselle asioiden hoitamiselle, jonka muotoja ovat olleet tiskipalvelu, kirjeenvaihto ja puhelinpalvelu. Hallinnon asiakkaan näkökulmasta sähköinen asiointi on asioiden hoitamista viranomaisen kanssa sähköisiä kanavia ja tietojärjestelmiä käyttäen.
Hyödyt

Sähköisen asioinnin ja sähköisen asianhallinnan hyödyntämisen syitä ovat yleensä:
Asiakaspalvelu
Imago - moderni palvelu, paperittomuus, tieliikenteen vähentäminen
Ajasta riippumaton asiointi - lisää joustavuutta ajanhallintaan
Paikasta riippumaton asiointi - vaikka kesämökin riippumatosta
Asioinnin nopeutuminen - automaatio, fyysisen liikkuminen
Uudet, tiedonkäsittelyyn perustuvat toiminnot - seuranta, tiedotukset, jne
Toiminnan tehostaminen
Materian puute vähentää toimitilojen tarvetta ja kuluja
Samat toiminnot vähemmällä henkilöstöllä ja kuluilla
Inhimillisen tekijän puute vähentää virheitä ja niiden kuluja
Nopeutuneet tapahtumat vähentävät kuluja
Koko tapahtuman elinkaaren automatisointi
Asioiden hoitamisella asiakkaan haluamasta paikasta hänen toivomanaan aikana (itsepalveluna) säästetään yleensä kustannuksia hallinnon manuaalityön vähentymisen seurauksena. Asiakkaalle itsepalvelusta on yleensä etuna asian seuraamisen mahdollistuminen ja usein myös nopeutunut palvelu.
Aiheesta muualla

Suomi.fi portaali - Kansalaisen palvelut yhdestä osoitteesta
Talinaceae

| Talinaceae |
| --- | --- |
 Talinum fruticosum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Alalahko::  Centrospermae
Yläheimo::  Portulacineae
Heimo::  Talinaceae  (Fenzl) Doweld
Suvut
 ?Amphipetalum Bacigalupo  Talinum Adans. (syn. Sabouraea Leandri, Talinella Adans.) 
Katso myös
   Talinaceae Wikispeciesissä   Talinaceae Commonsissa 
Infobox OKNimi-testi OK: 
Talinaceae on vajaat 30 lajia käsittävä kasviheimo koppisiemenisten Caryophyllales-lahkossa.
Tuntomerkit

Heimon kasvit ovat ruohoja tai pensaita, jotka voivat olla liaanimaisia; maansisäiset kasvinosat ovat usein mukulamaisia. Kasveissa on tanniinipitoisia soluja ja yhteyttämiseen liittyy CAM-aineenvaihdunta. Kukassa on kehälehtiä, noin 15 hedettä ja kolmen yhteenkasvaneen emilehden muodostama sikiäin, joka ainakin aluksi on väliseinällinen. Hedelmä on Talinella-alasuvussa luumarjamainen, limautuva ja avautumaton. Siemenessä on strofioli. Kromosomiluku n = 8.
Levinneisyys

Heimo kasvaa hieman hajanaisesti Floridassa, Keski- ja Etelä-Amerikassa, Afrikassa ja Madagaskarilla.
Luokittelu

Talinaceaeen kuuluu kaksi sukua, Talinum sekä Amphipetalum, jonka systemaattinen asema on epävarma. Lajeja on yhteensä 27. Heimo on aiemmin yhdistetty portulakkakasveihin (Portulacaceae), ks. Portulacineae-ryhmän luokittelua.
Jannika B:n diskografia

| 0 | 1 | 2 |
| --- | --- | --- |
 Jannika B esiintymässä Haminassa lokakuussa 2014.
Julkaisut
| ↙Studioalbumit | 3 |  |
| ↙Singlet | 37 |  |
| ↙Musiikkivideot | 8 |  |
Suomenruotsalainen laulajan ja lauluntekijän Jannika B:n diskografia koostuu kolmesta studioalbumista, 32 singlestä ja seitsemästä musiikkivideosta. Tämän lisäksi hän on vieraillut muiden artistien kappaleilla ja esiintynyt useilla eri julkaisuilla.
Vuosina 2007–2011 Jannika B julkaisi omakustainteisesti yhden englanninkielisen ja kolme ruotsinkielistä singleä. Hänen ensimmäinen suomenkielinen kappale ”Kuin kynsi lakattu” julkaistiin Elämässä mukana -hyväntekeväisyyslevyllä vuonna 2009.
Vuonna 2011 Jannika B julkaisi omakustannesinglen ”Onnenpäivä”, joka nostettiin YleX:n ja NRJ:n soittolistoille. Vuonna 2012 hän solmi levytyssopimuksen Sony Musicin kanssa, joka julkaisi ”Onnenpäivä”-singlen uudelleen.  Kappale nousi Suomen latauslistalle. Sony julkaisi Jannika B:n debyyttialbumin Kaikki rohkeus 1. helmikuuta 2013 hänen oman Ona-levymerkin kautta. Se nousi Suomen virallisen albumilistan kolmannelle sijalle. Levy on myynyt kultaa. Albumin viidestä singlestä ”Seuraavaan elämään” nousi Suomen single-, lataus-, striimaus- ja radiosoittolistalle. Parhaimillaan se oli Suomen kolmanneksi soitetuin radiokappale, ja se on striimannut myös kultaa.
Jannika B:n toinen studioalbumi Šiva julkaistiin 28. maaliskuuta 2014, ja se nousi albumilistan sijalle kuusi. Levyltä julkaistiin neljä singleä, joista kaksi nousi listoille. Lokakuussa 2014 Jannika B solmi uuden levytyssopimuksen The Fried Musicin kanssa ja tiedotti jäävänsä määrittelemättömän pituiselle tauolle.
Vuonna 2016 Jannika B julkaisi kaksi singleä, joista ”Niagara”, joka nousi lataus- ja radiosoittolistalle. Vuonna 2017 hän julkaisi tuplasinglen ”Sudenhetkellä / Vantaan kokoinen yksinäisyys”. Jannika B:n kolmas studioalbumi Toinen nainen julkaistiin 29. maaliskuuta 2019, ja se nousi albumilistan viidenneksi. Levy on myynyt kultaa. Sen viidestä singlestä, neljä nousi listoille.  ”En luovu susta koskaan”, ”Riisu kokonaan”, ”Kaksi jotka pelkää” ja ”Aamun takana” ovat myös striimanneet kultaa.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Kaikki rohkeus |  Julkaistu: 1. helmikuuta 2013  Levy-yhtiö: Ona / Sony Music  Formaatti: CD, digitaalinen | 3 | kultalevy |
| Šiva |  Julkaistu: 28. maaliskuuta 2014  Levy-yhtiö: Ona / Sony Music  Formaatti: CD, digitaalinen | 6 |  |
| Toinen nainen |  Julkaistu: 29. maaliskuuta 2019  Levy-yhtiö: Fried Music / EMI Capitol  Formaatti: CD, digitaalinen | 5 | kultalevy |
| Tetris |  Julkaistu: 2. helmikuuta 2024  Levy-yhtiö: Universal Music  Formaatti: Digitaalinen | 13 | kultalevy |
Singlet

| Vuosi | Nimi | Lista> Singlelista | Lista> Latauslista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- |
| 2007 | ”Så länge vi finns” | – | – | – | – |  |
| 2008 | ”Du och jag” | – | – | – | – |  |
| 2009 | ”Du är mitt liv” | – | – | – | – |  |
| 2009 | ”Kuin kynsi lakattu” | – | – | – | – | Elämässä mukana |
| 2010 | ”Sharpest Last Words” | – | – | – | – |  |
| 2011 | ”Onnenpäivä” | – | 14 | – | – | Kaikki rohkeus |
| 2012 | ”Hulluksi onnesta” | – | – | – | – | Kaikki rohkeus |
| 2012 | ”Seuraavaan elämään” | 20 | 13 | 50 | 3 | Kaikki rohkeus |
| 2013 | ”Pohjanmaan tuulia” | – | – | – | – | Kaikki rohkeus |
| 2013 | ”Tarttuu muhun” | – | – | – | – | Kaikki rohkeus |
| 2014 | ”Jääkausi” | – | 23 | 23 | 69 | Šiva |
| 2014 | ”Itseni herra” | – | – | – | 15 | Šiva |
| 2014 | ”Šiva” | – | – | – | – | Šiva |
| 2014 | ”Äänet ja askeleet” | – | – | – | – | Šiva |
| 2016 | ”Niagara” | – | 24 | – | 59 |  |
| 2016 | ”Skumppalaulu” | – | – | – | – |  |
| 2017 | ”Sudenhetkellä” | – | – | – | – |  |
| 2017 | ”Vantaan kokoinen yksinäisyys” | – | – | – | – | Toinen nainen |
| 2017 | ”Riisu kokonaan” | – | 5 | 44 | 15 | Toinen nainen |
| 2018 | ”En luovu susta koskaan” | – | – | – | 12 | Toinen nainen |
| 2018 | ”Kaksi jotka pelkää” | – | – | – | 18 | Toinen nainen |
| 2019 | ”Aamun takana” | – | – | – | 6 | Toinen nainen |
| 2020 | ”Katso mua” | – | – | – | 18 |  |
| 2020 | ”Kuusi kuuta ja Saturnuksen renkaat” | 19 | – | – | 8 | Vain elämää kausi 11 –Ensimmäinen kattaus |
| 2020 | ”Opasta mua” | – | – | – | – | Vain elämää kausi 11 –Ensimmäinen kattaus |
| 2020 | ”Kun minuun kosketat” | – | – | – | – | Vain elämää kausi 11 –Ensimmäinen kattaus |
| 2020 | ”Ryyppy” | – | – | – | – | Vain elämää kausi 11 –Toinen kattaus |
| 2020 | ”Pyyntö” | 1 | – | – | 7 | Vain elämää kausi 11 –Toinen kattaus |
| 2020 | ”Matkalla manalaan” | – | – | – | – | Vain elämää kausi 11 –Toinen kattaus |
| 2020 | ”Sata vuotta” | – | – | – | – | Vain elämää kausi 11 –Toinen kattaus |
| 2020 | ”Viimeinen päivä” | – | – | – | – | Vain elämää kausi 11 –Joulukattaus |
| 2020 | ”Valot pimeyksien reunoilla” | – | – | – | – | Vain elämää kausi 11 –Joulukattaus |
| 2020 | ”Joulupukki matkaan jo käy” | – | – | – | – | Vain elämää kausi 11 –Joulukattaus |
| 2020 | ”Meidän joulu” | – | – | – | – | Vain elämää kausi 11 –Joulukattaus |
| 2022 | ”Mania” | 18 | – | – | 15 | Tetris |
| 2022 | ”P.A.S.K.A.” | – | – | – | – |  |
| 2022 | "Ihmisen muotoinen" | – | – | – | – | Tetris |
| 2023 | ”Hymytyttö” | – | – | – | 47 | Tetris |
| 2023 | ”Paras osa” | 29 | – | – | 39 | Tetris |
| 2023 | ”Beyoncé” | – | – | – | 55 | Tetris |
| 2024 | ”Huomenna on kaikki paremmin” | – | – | – | 85 | Tetris |
Singlet > Vierailijana

| Vuosi | Nimi | Lista> Singlelista | Lista> Latauslista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- |
| 2018 | ”Valitsen elämän” (Uniikki, mukana Jannika B) | – | – | – | – |  |
| 2020 | ”Uuden edessä” (Toivon kärki) | 2 | – | 2 | 2 |  |
| 2020 | ”BaeBae” (Tinze, mukana Jannika B ja Yayo) | 18 | – | – | – |  |
Musiikkivideot

| Vuosi | Nimi | Ohjaus | Viitteet |
| --- | --- | --- | --- |
| 2012 | ”Onnenpäivä” | Tom Hakala, Jan-Erik Olin |  |
| 2012 | ”Hulluksi onnesta” |  |  |
| 2012 | ”Seuraavaan elämään” |  |  |
| 2013 | ”Pohjanmaan tuulia” | Jenni Salonen |  |
| 2014 | ”Jääkausi” | Ville Juurikkala |  |
| 2014 | ”Itseni herra” | Ville Juurikkala |  |
| 2016 | ”Niagara” | Viivi Huuska |  |
| 2019 | ”Kaksi jotka pelkää” | Joonas Kent |  |
Muut julkaisut

| Vuosi | Nimi | Albumi | Viitteet |
| --- | --- | --- | --- |
| 2011 | ”Missä on mun Strömsö?” |  Sydänystävä on meri –  Vuoden merilaulu -kilpailun parhaat 2010–2011 |  |
| 2012 | ”Herra Väärä” (Uniikki, mukana Jannika B) | Kiitorata |  |
| 2012 | ”Yksi laulu” (Aste, mukana Jannika B) | Sirkus palaa |  |
| 2014 | ”Kotiin” (Brädi, mukana Jannika B ja Uniikki) | III |  |
| 2020 | ”Avaruus” (Kaihon Karavaani, mukana Jannika B) | Kaihon Karavaanin Joulu |  |
Syvälampi (Jyväskylä, Nyrölä)

| Syvälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°22′16″N, 25°27′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Pikku-Soukkaan 
Järvinumero:  14.554.1.008
Mittaustietoja
Pinnankorkeus:  180,3 m  
Pituus:  320 m  
Leveys:  100 m  
Rantaviiva:  0,736 km  
Pinta-ala:  2,188 ha  
Saaria:  ei saaria 
 fiSyvälampi 
Syvälampi  on Keski-Suomessa Jyväskylässä Nyrölän lähellä sijaitseva lampi.
Maantietoa

Lampi on 320 metriä pitkä, 100 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Pohjoisjoen valuma-alueeseen (14.554) se kuuluu. Lammen vedenpinnan korkeus on 180,3 metriä mpy.
Tarttuu muhun

| ”Tarttuu muhun” Jannika B |
| --- | --- | --- |

Singlen tiedot
 Albumilta: Kaikki rohkeus
 Julkaistu: 8. toukokuuta 2013 
 Tuottaja(t): Jonas Olsson
 Tyylilaji: pop
 Kesto: 03.26
 Levy-yhtiö: Ona & Sony Music
Jannika B:n muut singlet
| ”Pohjanmaan tuulia” 2013 | ”Tarttuu muhun” 2013 | ”Jääkausi” 2014 |
Tarttuu muhun on suomalaisartisti Jannika B:n kappale hänen Kaikki rohkeus -nimiseltä esikoisalbumiltaan. Sony Music ja Jannika B:n oma levymerkki Ona julkaisivat kappaleen albumin viidentenä ja viimeisenä singlenä 8. toukokuuta 2013. Kappaleen on tuottanut Jonas Olsson, joka on myös säveltänyt sen. Sanoituksen on tehnyt Jannika B itse yhdessä Heidi Maria Paalasen kanssa.
Singlen julkaisun yhteydessä artisti itse kertoi lähtevänsä toukokuussa koko kesän kestävälle kiertueelle. "Tarttuu muhun" ei sijoittunut lainkaan listoille.
Kappaleet

Tarttuu muhun – 3.26
Jemtsa (taajama)

| Jemtsa Емца |
| --- | --- |
 Jemtsan asemalla.
 Jemtsa
 Koordinaatit: 63°4′28″N, 40°20′8″E 
Valtio:  Venäjä
Alue:  Arkangelin alue
Piiri:  Plesetskin piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 349,63 km²
Väkiluku (2012):  1 400
Infobox OKVirheellinen NIMI-arvo: 
Jemtsa (ven. Е́мца, myös Jomtsa, Ёмца) on maalaiskunta ja sen keskustaajama Arkangelin alueen Plesetskin piirissä Venäjällä. Se sijaitsee Konošan ja Obozerskin välisen rautatien varrella 50 kilometriä Plesetskistä pohjoiseen. Taajamassa on 1 100 ja kunnassa 1 400 asukasta (vuonna 2012).